શરતના પિતરાઈ ભાઈ સંદીપે જણાવ્યું કે, ઘટનાને પગલે ઈજાગ્રસ્ત શરતને તાત્કાલિક નજીકની હોસ્પિટલમાં ખસેડવામાં આવ્યો હતો, જ્યાં તેનું મોત થયું હતું. તેમણે જણાવ્યું, મારો પિતરાઈ ભાઈ (શરત કોપૂ) આ વર્ષે જાન્યુઆરીમાં અમેરિકા આવ્યો હતો. તેને યૂનિવર્સિટી ઓફ મિજોરી-કેન્જસ સિટીમાં અભ્યાસ કરવા માટે પૂર્ણ સ્કોલરશિપ મળી હતી. ગત રાત્રીએ અમને જાણવા મળ્યું હતું કે, અજાણ્યા લોકોએ ગોળી મારીને શરતની હત્યા કરી દીધી છે. આ ઘટના અમારા તમામ પરિવાર માટે દુખદ દિવસ છે.